BANJOLUČKA BISKUPIJA

Proslava sv. Bonaventure - nebeskog zaštitnika Banjolučke biskupije
2025-07-15
Središnje Jubilejsko slavlje naše Biskupije proslavit ćemo na svetkovinu sv. Bonaventure, nebeskog zaštitnika naše Biskupije i banjolučke stolnice.
Svečanu sv. Misu 15. srpnja u 18.00 sati, u zajedništvu svih biskupa u BiH, apostolskog nuncija u BiH i delegata drugih Biskupskih konferencija, predvodit će mons. Ivan Štironja, porečko-pulski biskup i delegat Hrvatske biskupske konferencije na redovitom zasjedanju Biskupske konferencije Bosne i Hercegovine.
Prije sv. Mise, već od 17.00 sati, bit će mogućnost za sv. ispovijed. U 17.30 sati molit ćemo Gospinu krunicu.

Najava zasjedanja BK BiH u Banjoj Luci
2025-07-16 - 2025-07-17
U zgradi Biskupskog ordinarijata u Banjoj Luci 16. i 17. srpnja bit će održano 93. redovito zasjedanje Biskupske konferencije Bosne i Hercegovine. Zasjedanjem će predsjedati nadbiskup metropolit vrhbosanski i apostolski upravitelj Vojnog ordinarijata u BiH mons. Tomo Vukšić, predsjednik BK BiH.
Zasjedanje će početi u srijedu ujutro 16. srpnja, a završit će konferencijom za medije u četvrtak u 12 sati.
Biskupi će se u Banjoj Luci okupiti u utorak 15. srpnja na blagdan sv. Bonaventure, nebeskog zaštitnika Banjolučke biskupije i katedrale, te će sudjelovati na večernjem euharistijskom slavlju u katedrali sv. Bonaventure. Misno slavlje tog će dana u 18 sati predslaviti i propovijedati porečki i pulski biskup mons. Ivan Štironja.
KTA

Najava konferencije za medije na završetku zasjedanja BK BiH - četvrtak 17. srpnja u 12 sati
2025-07-17
U Biskupskom ordinarijatu u Banjoj Luci 16. i 17. srpnja se održava 93. redovito zasjedanje Biskupske konferencije Bosne i Hercegovine.
Zasjedanje će se završiti konferencijom za medije u četvrtak 17. srpnja u 12 sati u Biskupskom ordinarijatu u Banjoj Luci. Na konferenciji će sudjelovati predsjednik BK BiH, vrhbosanski nadbiskup mons. Tomo Vukšić, banjolučki biskup mons. Željko Majić i generalni tajnik BK BiH vlč. Bojan Ivešić.
Adresa Biskupskog ordinarijata: Ulica Kralja Petra I. Karađorđevića 80, 78.000 Banja Luka (tel. 051/305 984, 304 915).
KTA

Liskovica: Proslava nebeskog zaštitnika sv. Ilije proroka
2025-07-19
Župa Liskovica proslavit će svog nebeskog zaštitnika, sv. Iliju proroka u subotu, 19. srpnja, sv. Misom u 11.00 sati, koju će predslaviti banjolučki biskup u miru mons. Franjo Komarica. U petak, 18. srpnja slavit će se misa uočnica u 18.00 sati.

Proslava sv. Ilije proroka na Rešetarici kod Livna
2025-07-20
U nedjelju, 20. srpnja 2025, bit će proslavljen patron sv. Ilija prorok u zavjetnoj crkvici sv. Ilije na Rešetarici u župi Podhum. Sv. Misu u 11.00 sati predslavit će fra Jozo Grbeš, provincijal Hercegovačke franjevačke provincije Uznesenja BDM. Za detaljan raspored možete pogledati plakat.

Dani sv. Ilije proroka u župi Bosansko Grahovo
2025-07-20
Župa sv. Ilije proroka u Bosanskom Grahovu proslavit će svoj patron u nedjelju, 20. srpnja, središnjim misnim slavljem u 11:00 sati, u župnoj crkvi sv. Ilije proroka u Obljaju. Za više informacija o programu Kulturno vjerske manifestajcije Dani sv. Ilije proroka 2025, pogledajte plakat.

Proslava patrona župe Glamoč
2025-07-20
Župa Glamoč proslavit će svog nebeskog zaštitnika, sv. Iliju proroka u nedjelju, 20. srpnja sv. Misom u 11.00 sati, koju predslavi vlč. Zlatko Matić, vojni kapelan i župnik župe bl. Ivana Merza u Budžaku. Pred samu svetkovinu, u subotu u 18.00 sati slavit će se misa uočnica, a nakon mise bit će upriličen koncert klape „Zvizdan“ u Domu kulture.

150. obljetnica mučeničke smrti fra Lovre Karaule
2025-07-20
Povodom 150. obljetnice mučeničke smrti fra Lovre Karaule svečano euharistijsko slavlje i blagoslov Memorijala fra Lovro Karaula u nedjelju, 20. srpnja 2025. u 11.00 sati u Žiroviću, župa Ljubunčić, predslavit će fra Zdravko Dadić, provincijal Bosne Srebrene.
Uoči središnje proslave, u subotu, 19. srpnja 2025., sv. Misu u 19.00 sati predslavit će banjolučki biskup mons. Željko Majić.

Župa Čuklić: Proslava 100 godina zavjetne kapelice sv. Ilije u Prologu
2025-07-20
Proslava jubileja kapelice sv. Ilije u Prologu, župa Čuklić, održat će se u nedjelju, 20. srpnja 2025. u 11.00 sati. Misno slavlje pod Dragom predslavit će banjolučki biskup mons. Željko Majić.

VIII. Obiteljski dan u Bosni i Hercegovini
2025-07-27
VIII. Obiteljski dan u Bosni i Hercegovini, kao i ranijih godina, bit će održan u posljednju nedjelju u mjesecu srpnju odnosno 27. srpnja 2025. u župi Svete Obitelji u Kupresu.
Svetu misu uoči Obiteljskog dana u župnoj crkvi Svete Obitelji u Kupresu u subotu 26. srpnja u 20.00 sati predvodi predsjednik Biskupske konferencije BiH mons. Tomo Vukšić, nadbiskup metropolit vrhbosanski i apostolski upravitelj Vojnog ordinarijata u BiH, kao i euharistijsko klanjanje nakon svete mise.
Središnje Euharistijsko slavlje na Obiteljski dan u župnoj crkvi Svete Obitelji u Kupresu u nedjelju 27. srpnja u 11 sati predvodi također nadbiskup Vukšić.
Istoga dana, 27. srpnja, na razini Crkve bit će obilježen 5. svjetski dan djedova, baka i starijih osoba čija je tema ove godine „Blago čovjeku koji se nije odrekao nade“ (usp. Sir 14,2).
Program VIII. Obiteljskog dana
Subota, 26. srpnja
▪ 15.00-16.00: okupljanje sudionika, preuzimanje akreditacija
▪ 16.00-16.20: molitva i pozdravi
▪ 16.30-17.15: kratka izlaganja
– dr. sc. Ankica Baković: “Ljubljena”
– vlč. dr. sc. Josip Bošnjaković: “Hrabrost biti lijep čovjek, muškarac, otac…”
▪ 17.30-18.30: rad u grupama
▪ 18.30-19.00: odmor i okrjepa
▪ 19.00-20.00: prigoda za sv. ispovijed
▪ 20.00-21.00: sv. misa i blagoslov s Presvetim – predvodi: mons. dr. Tomo Vukšić
▪ 21.00-22.30: duhovno slavljenje: fra Marin Karačić
Nedjelja, 27. srpnja
▪ 10.00 – prigoda za sv. ispovijed
▪ 10.30 – Gospina krunica
▪ 11.00 – misa i blagoslov supružnika koji slave 25., 50., 60. i 70. godišnjicu braka – predvodi: mons. dr. Tomo Vukšić
Prijave:
▪ do 7. srpnja 2025. putem župnih ureda ili izravno na e-mail: obiteljskidan2025@gmail.com ili pomoću QR koda.
▪ do 1. srpnja 2025. supružnike koji u ovoj prigodi žele Bogu zahvaliti za 25, 50, 60 i 70 godina bračne vjernosti župnici prijaviti preko nad/biskupijskih povjerenika za pastoral obitelji.

Obilježavanje Dana mučenika u Drvaru
2025-07-27
U nedjelju, 27. srpnja 2025. obilježit će se “Dan molitvenog sjećanja na mučenike i žrtve Banjolučke biskupije” i 84. godišnjica stradanja drvarskog župnika Waldemara Maximilijana Nestora i drvarskih župljana. Sv. Misu s početkom u 11.00 sati predvodit će mons. Karlo Višaticki, generalni vikar Banjolučke biskupije.

Molitveni spomen za ubijenog grahovskog župnika don Jurja Gospodnetića
2025-07-28
U ponedjeljak, 28. srpnja 2025. obilježit će se molitveni spomen za ubijenog grahovskog župnika don Jurja Gospodnetića i njegove stradale župljane. Sv. Misu s početkom u 11.00 sati u župnoj crkvi u Bos. Grahovu predvodit će banjolučki biskup mons. Željko Majić.

Barlovci: Proslava Gospe od Anđela
2025-08-02
U subotu, 2. kolovoza 2025. župa sv. Vida u Barlovcima proslavit će svoju suzaštitnicu, Gospu od Anđela sv. Misom u 11.00 sati koju će predslaviti fra Tomislav Svetinović, samostanski i župni vikar na Petrićevcu.

84. obljetnica mučeničkog stradanja župnika Krešimira Barišića
2025-08-09
U subotu, 9. kolovoza 2025. u povodu 84. obljetnice mučeničkog stradanja župnika Krešimira Barišića i župljana, bit će upriličen molitveni spomen u Krnjeuši na groblju “Kod križa” u 11 sati. Sv. misu predvodi banjolučki biskup mons. Željko Majić.

100 godina župe Bila
2025-08-10
U nedjelju, 10. kolovoza 2025., obilježit će se „100 godina župe Bila“. Sv. Misu s početkom u 11.00 sati predvodit će mons. Željko Majić, banjolučki biskup. Za više informacija i program od 8. do 10. kolovoza, pogledajte plakat.

Proslava Velike Gospe u župi Dolina
2025-08-15
U petak, 15. kolovoza 2025., župa Uznesenja BDM u Dolini proslavit će svoj patron. Sv. Misu u 11.00 sati predvodit će mons. Željko Majić, banjolučki biskup.

Velika Gospa u župi Ivanjska
2025-08-15
Župa Uznesenja BDM u Ivanjskoj u petak, 15. kolovoza 2025., proslavit će Veliku Gospu sv. Misom u 11.00 sati., koju će predslaviti fra Dominko Batinić, župnik župe Trn.

Trodnevnica i proslava Velike Gospe u Trapistima
2025-08-15
U župi Marija Zvijezda u Trapistima u utorak, 12. kolovoza 2025., počinje trodnevnica Velikoj Gospi. Večernje sv. Mise slavit će se u 18.00 sati.
Na svetkovinu Uznesenja BDM, u petak, 15. kolovoza 2025., bit će dvije sv. Mise: u 10.00 i u 19.00 sati. Svečanu sv. Misu u 19.00 sati predslavit će mons. Željko Majić, banjolučki biskup.

Trodnevnica i proslava župne svetkovine Uznesenja BDM u župi Sanski Most
2025-08-15
Župa Uznesenja BDM u Sanskom Mostu svečano će u petak, 15. kolovoza 2025., proslaviti svetkovinu Velike Gospe. Misno slavlje u 11.00 sati predvodit će fra Petar Komljenović, župnik i voditelj HKM Frankfurt. Tijekom trodnevnice, od 12. do 14. kolovoza, sv. Mise bit će u 18.00 sati.

Proslava nebeske zaštitnice u župi Sokoline
2025-08-15
Veliku Gospu, svoju nebesku zaštitnicu, župa Sokoline proslavit će u petak, 15. kolovoza 2025., sv. Misama u 9.00 i u 11.00 sati. Slavlje svetkovine započinje trodnevnicom u 18.00 sati.

Proslava Velike Gospe u župi Jajce
2025-08-15
U petak, 15. kolovoza 2025, na svetkovinu Uznesenja Blažene Djevice Marije župa Jajce će proslaviti svoju nebesku zaštitnicu. Kroz trodnevlje mise su u 18.00 sati, a na samu svetkovinu u 8.00 i 11.00 sati. Misu uočnicu, kao i svečanu sv. Misu u 11.00 sati, predslavit će fra Ivan Tučić, župnik iz Bihaća.

Proslava sv. Roka u župi Bosanska Gradiška
2025-08-16
U subotu, 16. kolovoza 2025., župa sv. Roka u Bosanskoj Gradišci proslavit će svoj patron sv. Misom u 10.30 sati, koju će predvoditi vlč. Marko Stojčić, vicekancelar.

Rokovo u župi Kotor Varoš
2025-08-16
Proslava sv. Roka u kotorvaroškoj župi slavit će se u subotu, 16. kolovoza 2025., na Rokovu groblju sv. Misama u 9.00 i u 11.00 sati. Misa uočnica, 15. kolovoza, slavit će se u 18.00 sati.

Devetnica i svetkovina sv. Majke Terezije
2025-09-05
Družba Misionarki ljubavi, proslavt će svetkovini utemeljiteljice sv. Majke Terezije, u petak, 5. rujna 2025., svečanim misnim slavljem, koje će, s početkom u 16 sati, predslaviti banjolučki biskup, mons. Željko Majić.
Sestre pozivaju sve vjernike da se pridruže devetnici u vremenu od 16.30 do 17.30 sati.
Molitveni program počinje klanjanjem, zatim slijedi molitva krunice, kratka meditacija i molitva sv. Majci Tereziji na osobne nakane.
Devetnica i sv. Misa će biti u kapelici Prečistog Srca Marijina na adresi:
Sestre Misionarke ljubavi
Gundulićeva 32.

Proslava patrona u župi Kulaši
2025-09-06
Župa rođenja BDM u Kulašima proslavit će svoj patron, Malu Gospu, u subotu, 6. rujna 2025. Svečano misno slavlje u 11.00 sati predslavit će biskup banjolučki, mons. Željko Majić.

Proslava Male Gospe - patrona župe Ključ
2025-09-06
Župa Ključ će proslaviti svoju nebesku zaštitnicu, Malu Gospu, u subotu 6. rujna. Svetu Misu u 11.00 sati predslavit će vlč. Žarko Vladislav Ošap, župnik i dekan banjolučki.
Nakon sv. Mise u kripti crkve uslijedit će predstavljanje dvije knjige Ključanina prof. Alojza Buljana, predsjednika Matice hrvatske iz Novske, koje govore o prošlosti i stradanju Hrvata Ključa i Sanskog Mosta, kao i panoa s imenima hrvatskih žrtava s područja Ključa u posljednja dva rata.
U Ključu će naredni dan, u nedjelju, 7. rujna 2025., sv. Misa biti u 11.00 sati, a u Drvaru u 18.00 sati.

Proslava Male Gospe u župi Sasina
2025-09-08
Župa Sasina proslavit će svoju zaštitnicu, Malu Gospu, 8. rujna 2025. svečanom sv. Misom u 11.00 sati, koju će predslaviti banjolučki biskup u miru mons. dr. Franjo Komarica. Vjernici će se za svetkovinu ove godine pripremati trodnevnicom.
Za detaljan raspored možete pogledati plakat.

Trodnevnica i proslava patrona župe Rođenja BDM Ljubunčić
2025-09-08
Trodnevnicom koja počinje u petak, 5. rujna 2025., vjernici će se pripraviti za proslavu Male Gospe, zaštitnice župe Ljubunčić. Tijekom trodnevnice sv. Mise će se slaviti u 18.00 sati.
Na Malu Gospu, 8. rujna 2025., jutarnja sv. Misa bit će u 8.00 sati, pučka u 11.00 sati, a večernja u 18.00 sati. Za detaljan raspored možete pogledati plakat.

Proslava patrona župe Kotor Varoš
2025-09-08
Na Malu Gospu u ponedjeljak, 8. rujna 2025., misno slavlje u župi Kotor Varoš u 11.00 sati predslavit će fra Vinko Marković, župnik.

Proslava patrona župe Bosanska Dubica
2025-09-14
Župa Uzvišenja Sv. Križa u Bosanskoj Dubici svečano će proslaviti svoj patron u nedjelju, 14. rujna 2025. Sv. Misu u 11.00 sati predslavit će vlč. Josip Jerković, župnik iz Hrvatske Dubice.
